27/04/2016

|  |  |
| --- | --- |
| Γενικό ΔιευθυντήΧρηματιστηρίου Αξιών ΚύπρουΛευκωσία | ΠρόεδροΕπιτροπής Κεφαλαιαγοράς Λευκωσία |
| *OAM* |  info@cysec.gov.cy |

|  |
| --- |
| ΑΝΑΚΟΙΝΩΣΗ |

## Έγκριση των Ελεγμένων Οικονομικών Καταστάσεων για το 2015 - Πρόταση για Μέρισμα - Η Ετήσια Γενική Συνέλευση στις 22/06/2016 – Δικαιώματα Μελών και Σχετικά έγγραφα

Ανακοινώνεται ότι το Διοικητικό Συμβούλιο της Εταιρείας ενέκρινε στις 26/04/2016 τις Ελεγμένες Ενοποιημένες Οικονομικές Καταστάσεις της Εταιρείας, τους Ελεγμένους Ετήσιους Λογαριασμούς της Μητρικής Εταιρείας και την Έκθεση για την Εταιρική Διακυβέρνηση για το 2015 (“η Ετήσια Έκθεση”) που θα συζητηθούν στην Ετήσια Γενική Συνέλευση που ορίστηκε να συνέλθει την Τετάρτη 22/06/2016 και ώρα 18:00 στο ξενοδοχείο The Golden Bay στη Λάρνακα.

Δεν υπάρχει ουσιώδης απόκλιση μεταξύ της Ένδειξης Αποτελέσματος του 2015 που ανακοινώθηκε στις 24/02/2016 και των αποτελεσμάτων που αναφέρονται στις ενοποιημένες οικονομικές καταστάσεις.

Το Διοικητικό Συμβούλιο αποφάσισε να προτείνει για έγκριση στη Γενική Συνέλευση των Μετόχων την καταβολή μερίσματος προς €0,01 ανά μετοχή (2,94% στην ονομαστική αξία της μετοχής) που σε ποσοστό επί των κερδών του έτους αντιστοιχεί σε 48,68%.

Προτεινόμενη Ημερομηνία Αρχείου (ημερομηνία προσδιορισμού δικαιούχων) είναι η Τετάρτη 06/07/2016. Στο Αρχείο της ημερομηνίας αυτής θα περιληφθούν οι πράξεις που θα έχουν διενεργηθεί μέχρι το τέλος της χρηματιστηριακής ημέρας της Δευτέρας 04/07/2016. Συνεπώς οι μετοχές της Εταιρείας μέχρι και τις 04/07/2016 θα τυγχάνουν διαπραγμάτευσης με το δικαίωμα σε μέρισμα (cum dividend) ενώ από την έναρξη της χρηματιστηριακής ημέρας της Τετάρτης 05/07/2016 οι μετοχές της Εταιρείας θα τυγχάνουν διαπραγμάτευσης χωρίς το δικαίωμα σε μέρισμα (ex-dividend). Δικαιούχοι είναι και οι επενδυτές που είναι αποδέκτες βάσει εξωχρηματιστηριακής συναλλαγής που θα έχει ολοκληρωθεί (καταχωρηθεί στο Σύστημα Άϋλων Τίτλων) μέχρι την προτεινόμενη Ημερομηνία Αρχείου.

Προτεινόμενη Ημερομηνία Καταβολής Μερίσματος είναι η 21/7/2016. Η ακριβής ημερομηνία αποστολής του θα ανακοινωθεί.

Η Ειδοποίηση Σύγκλησης της Ετήσιας Γενικής Συνέλευσης θα ανακοινωθεί και θα σταλεί εμπρόθεσμα στους Μετόχους.

Υπενθυμίζεται στα μέλη της Εταιρείας το δικαίωμα, που παρέχεται από το άρθρο 127Β.-(1) του περί Εταιρειών Νόμου Κεφ.113 και τη διάταξη Δ.2.1.ε) του Κώδικα Εταιρικής Διακυβέρνησης, για προσθήκη θεμάτων στην ημερήσια διάταξη της Ετήσιας Γενικής Συνέλευσης, που θα συνέλθει στις 22/06/2016, και υποβολής σχεδίων αποφάσεων. Σχετική αίτηση από μέλος ή μέλη που κατέχουν τουλάχιστο 5% των εκδομένων μετοχών (δικαιωμάτων ψήφου) πρέπει να ληφθεί σε έντυπη ή ηλεκτρονική μορφή μέχρι τις 11/05/2016 (τουλάχιστο 42 ημέρες πριν από την ημερομηνία της Ετήσιας Γενικής Συνέλευσης). Το σύνολο των εκδομένων μετοχών της Εταιρείας είναι 35.009.157. Οι διευθύνσεις αποστολής είναι: Τ.Θ. 51094, 3501 Λεμεσός, Τηλεομοιότυπο: +357 25372282, Ηλεκτρονική: lhh@adamides.com.

Αντίτυπα ολοκλήρου του κειμένου της Ετήσιας Έκθεσης, όπως έχει εγκριθεί και υπογραφεί, διατίθενται από το Εγγεγραμμένο Γραφείο της Εταιρείας *(Θέκλας Λυσιώτη 35, Eagle Star House, 1ος όροφος, 3030 Λεμεσός, Τηλ.: +357 25 818444, Τηλεομοιότυπο: +357 25 372282, email: lhh@adamides.com)* και από τα Γραφεία Διοίκησης της Εταιρείας *(Καντάρας 10, Τ.Κ. 42881/8, 7081 Πύλα, Λάρνακα, Κύπρος Τηλ.: +357 24 646880, Τηλεομοιότυπο: +357 24 645880, email: reception@lordos.com.cy)* και καταχωρείται στις ιστοσελίδες ως συνημμένο στην ανακοίνωση αυτή. Σε έντυπη μορφή η Ετήσια Έκθεση θα είναι διαθέσιμη και κατά την Ετήσια Γενική Συνέλευση.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adaminco Secretarial Limited

Γραμματέας της Lordos Hotels (Holdings) Public Limited